Joel Armia

Joel Armia (s. 31. toukokuuta 1993 Pori) on suomalainen jääkiekkoilija, joka pelaa NHL-seura Los Angeles Kingsissä. Hän on pelipaikaltaan oikea laitahyökkääjä.

Buffalo Sabres varasi hänet ensimmäisellä kierroksella 16. pelaajana vuoden 2011 NHL:n varaustilaisuudessa. Armia on aiemmin pelannut myös SM-liigassa Porin Ässissä sekä NHL:ssä Winnipeg Jetsissä ja Montreal Canadiensissa. Armia on voittanut urallaan yhden suomenmestaruuden Porin Ässissä sekä MM-kisat edustaen Suomea. Armia on pelannut kahdet MM-kisat, kolmet nuorten MM-kisat sekä edustanut Suomea NHL:n neljän maan turnauksessa.

 Ura 

 Porin Ässät 
vasen|pienoiskuva|322x322px|Joel Armia Porin Ässien paidassa 17-vuotiaana vuonna 2010.
Kaudella 2008–09 Armia oli U16 SM-sarjan eniten maaleja tehnyt pelaaja 27 maalilla ja voitti Keijo Kuusela -palkinnon. Seuraavalla kaudella hän pelasi 27 ottelua Ässätin U20-maajoukkueessa, joissa hän teki 15 maalia ja antoi kuusi syöttöpistettä eli yhteensä 21 pistettä.

Kaudella 2010-2011 Armia nousi 17-vuotiaana Ässien SM-liigajoukkueeseen osoitettuaan erinomaista lahjakkuutta Ässien juniorijoukkueissa. Tulokaskaudellaan Armia teki 18 maalia ja antoi 11 maalisyöttöä, mikä teki hänestä parhaimman maalintekijän koko liigan tulokkaista. Hän pelasi myös viidessä pudotuspeliottelussa ja teki niissä kaksi maalia. Toukokuussa 2011 julkistettiin Armian kaksivuotinen jatkosopimus Ässien kanssa. Armiaa pidettiin mediassa yhtenä ikäluokkansa lahjakkaimmista pelaajista ja tulevana supertähtenä, osittain hänen luonnollisen maalintekokykynsä ansiosta. Eric Weissman, entinen Buffalo Sabresin kykyjenetsijä, korosti Armian kiekonhallintakykyjä. Samassa The Athletic -lehden artikkelissa häntä kutsuttiin puhtaaksi taitopelaajaksi. Sabres varasi Armian lopulta ensimmäisellä kierroksella (16. pelaajana) vuoden 2011 NHL:n varaustilaisuudessa, ja KHL-seura Severstal Tšerepovets varasi Armian 14. pelaajana vuoden 2011 KHL:n varaustilaisuudessa.

Kauden 2011-2012 alku oli Armialle vaikea ja ensimmäiseen 17 otteluun hän oli tehnyt vain kaksi maalia, kun hänet pudotettiin kokoonpanosta Patrick Yetmanin tieltä. Armia kuitenkin palasi kokoonpanoon ja ykkösketjuun, ja alkoi löytää edellisen kauden tasoaan. Armia pelasi runkosarjassa 54 ottelua tehoin 18+20=38. Pudotuspelit jäivät Armialla vain kolmeen otteluun alaraajavamman vuoksi. Armia solmi NHL:n tulokassopimuksen Buffalo Sabresin kanssa kesäkuussa 2012. Helsingin Sanomien mukaan Joel Armia oli yksi SM-liigan parhaiten tienaavista nuorista pelaajista.

Armian NHL-sopimuksesta huolimatta hän jatkoi Ässissä edelleen kaudella 2012-2013. Armia pelasi 47 runkosarjaottelua tehden 19 maalia ja antaen 14 syöttöpistettä, yhteensä 33 pistettä. Hän oli keskeisessä roolissa Ässien suomenmestaruuden voittamisessa, tehden kolme maalia ja antaen viisi syöttöpistettä 16 pudotuspeliottelussa.

 Rochester Americans 
vasen|pienoiskuva|230x230px|Joel Armia vuonna 2013 AHL-ottelussa Rochester Americansin paidassa.
pienoiskuva|Joel Armia ulkoilmaottelussa joulukuussa 2013.

Armia siirtyi kaudeksi 2013-2014 Pohjois-Amerikkaan. Armia pääsi aluksi Sabresin leirille sekä harjoitusotteluihin, mutta loukkaantumisen takia debyytti viivästyi ja hänet siirrettiin parannuttuaan Buffalo Sabresin AHL-seura Rochester Americansiin. Armia pelasi Americansissa AHL historian kuudennessa ulkoimaottelussa Lake Erie Monstersia vastaan. Armia teki ottelussa kaksi syöttöpistettä. Armia pelasi runkosarjassa 54 ottelua tehopistein 7+20=27. Armia sekä Americans osallistui myös vuoden 2013 Spengler Cupiin, jossa Armia teki yhden maalin.

Kauden 2014-2015 Armia aloitti taas Rochesterissa. Hän teki 21 otteluun 16 pistettä, kunnes joulukuussa 2014 Buffalo Sabres nosti hänet NHL kokoonpanoon Detroit Red Wingsiä vastaan. Armia pelasi yhden ottelun Sabresin ykkösketjussa Tyler Ennisin ja Zemgus Girgensonin kanssa kunnes hänet lähetettiin takaisin AHL kokoonpanoon.

Helmikuussa 2015 Buffalo Sabres myi Armian ja kolme muuta pelaajaa Winnipeg Jetsille vaihdossa Zach Bogosianiin, Evander Kaneen ja Jason Kasdorfiin.

 Winnipeg Jets 
Armia siirtyi vaihtokaupan jälkeen Winnipegin farmiseura St. John's IceCapsiin.

Armia aloitti kauden 2015–2016 Winnipegin uudessa farmiseurassa, Manitoba Moosessa, mutta nousi sieltä NHL:ään. Ensimmäisen ottelunsa Winnipegissä hän pelasi 18. joulukuuta 2015.Joel Armia | Pelaajatilastot ja uutiset | NHL.com Nelosketjun laidalla hyökännyt Armia pelasi 11 minuuttia, laukaisi kerran ja taklasi kahdesti. Hän sai ottelun jälkeen kehuja peliesityksestään Jetsin silloiselta päävalmentajalta Paul Mauricelta. Armia teki NHL-uransa ensimmäisen maalin 2. tammikuuta 2016 San Jose Sharksia vastaan. Kaudella 2015–2016 hän teki  4+6 tehopistettä 43:ssa ottelussa.

Marraskuussa 2016 Armia loukkaantui ja joutui olemaan sivussa peleistä useita viikkoja. Ennen loukkaantumistaan hän teki kymmenessä pelissä tehopisteet 1+3. Kauden 2016–2017 aikana Armian tehopisteet olivat lopulta 57 ottelussa 10+9=19. Seuraavalla kaudella hän teki 79 ottelussa 12+17=29 tehopistettä.Elite Prospects

30. kesäkuuta 2018 Armia kaupattiin Winnipegistä Montreal Canadiensiin. Kaupassa Montrealiin siirtyi myös maalivahti Steve Mason ja kaksi varausvuoroa. Puolustaja Simon Bourque siirtyi Montrealista Winnipegiin.

 Montreal Canadiens 
pienoiskuva|292x292px|Joel Armia marraskuussa 2021 Montreal Canadiensin paidassa.

13. heinäkuuta 2018 Armia allekirjoitti vuoden mittaisen 1,85 miljoonan dollarin arvoisen sopimuksen Canadiensin kanssa. 6. lokakuuta Armia teki ensimmäisen maalinsa Montrealille. Alivoimamaali vei Canadiensin 4–0-johtoon Pittsburgh Penguinsista 5–1-voittoon päättyneessä ottelussa. 1. marraskuuta Armia ja hänen joukkuetoverinsa Max Domi tekivät nopeimmat kaksi maalia NHL:n historiassa, kun Montreal voitti Washington Capitalsin 6–4. Domi teki maalin kolmannen erän ajassa 19:38, kun taas Armia varmisti voiton tyhjään maaliin tehdyllä maalilla kaksi sekuntia myöhemmin. Muutamaa päivää myöhemmin Armia viimeisteli ratkaisevan maalin rangaistuslaukauskilpailun viidennellä kierroksella voitossa New York Islandersia vastaan ​​5. marraskuuta. Hän oli  rangaistuslaukauskilpailun ainoa pelaaja, joka ohitti maalivahdin. Canadiensin seuraavassa ottelussa New York Rangersia vastaan ​​6. marraskuuta Armia kuitenkin loukkasi polvensa ja oli lloukkaantumisen takia sivussa 25 ottelua. Joulukuussa 2018 uutisoitiin, että TsSKA Moskova osti Armian KHL-oikeudet hänet vuonna 2011 varanneelta Severstal Tšerepovetsilta, vaikka Armia pelasi aktiivisesti NHL:ssä. Armia palasi kaukaloon 3. tammikuuta 2019 Vancouver Canucksia vastaan. Hänen teki syöttöpisteen Jordie Bennin avausmaaliin Montrealin 2–0-voitossa. 1. maaliskuuta hän teki uransa ensimmäisen NHL-hattutempun 4–2-voitossa New York Rangersia vastaan.

Kaudella 2018–2019 Armia pelasi 57 ottelua tehden 13+10=23 tehopistettä, kaudella 2019–2020 vastaavasti 58 ottelua tehopistein 16+14=30 ja kaudella 2020–2021 yhteensä 41 ottelua tehopistein 7+7=14.

Heinäkuussa 2021 Armia solmi neljän vuoden ja arvoltaan 13,6 miljoonan dollarin sopimuksen Canadiensin kanssa. Sopimuksen palkkakattoon laskettava vuosiansio oli 3,4 miljoonaa dollaria.https://www.sportsnet.ca/?sn-article=canadiens-armia-agree-four-year-13-6m-contract-extension

9. lokakuuta 2023 Canadiens asetti Armian siirtolistalle, jonka kautta hän liittyi muutamaa päivää myöhemmin seuran AHL-joukkue Laval Rocketiin. Reilu viikkoa myöhemmin 21. lokakuuta hänet nostettiin takaisin NHL:ään tehtyään neljässä AHL-ottelussa neljä maalia ja yhden syöttöpisteen. 13. marraskuuta hänet lähetettiin takaisin farmiin, mutta nostettiin jälleen NHL:ään 25. marraskuuta. Lopun kautta hän pelasi NHL:ssä, yhteensä 66 runkosarjaottelua ja teki niissä 17 maalia ja 25 tehopistettä.

Los Angeles Kings
Heinäkuussa 2025 Armia teki vapaana pelaajana kaksivuotisen sopimuksen Los Angeles Kingsin kanssa. Sopimuksen vuosittainen keskiansio oli 2,4 miljoonaa dollaria.

 Maajoukkueessa 

Armia pelasi ensimmäisen ottelunsa Suomen jääkiekkomaajoukkueessa vasta vuoden 2022 toukokuussa EHT-turnauksessa Ruotsissa ja osallistui myös vuoden 2022 maailmanmestaruuskisoihin.

 Yksityiselämä 
Armia avioitui heinäkuussa 2022 pesäpalloilija Emilia Harjusen kanssa. He kihlautuivat vuonna 2020 ja saivat lapsen keväällä 2022  ja toisen kesällä 2025.

 Tilastot 
 2008–2009  Ässät U18  B-SM  6  3  1  4  0  –  –  –  –  –   Ässät U16  C-SM Q  6  9  1  10  24  –  –  –  –  –   Ässät U16  C-SM  21  27  18  45  68  3  3  1  4  22 2009–2010  Ässät U20  A-SM  27  15  6  21  32  5  1  1  2  0   Ässät U18  B-SM Q  3  2  2  4  25  –  –  –  –  –   Ässät U18  B-SM  6  5  7  12  6  6  6  3  9  8  2010–2011  Ässät  SM-liiga  48  18  11  29  24  5  2  0  2  4        JMM  6  0  1  1  2    Suomi U20  Mestis  4  0  3  3  6  –  –  –  –  –        U18  6  4  9  13  8  2011–2012  Ässät  SM-liiga  54  18  20  38  64  3  0  2  2  0        JMM  7  5  2  7  16  2012–2013  Ässät  SM-liiga  47  19  14  33  32  16  3  5  8  20        JMM  6  6  6  12  12 2013–2014  Rochester Americans  AHL  54  7  20  27  30  5  3  3  6  9 2014–2015  Buffalo Sabres  NHL  1  0  0  0  0  –  –  –  –  –    Rochester Americans  AHL  33  10  15  25  39  –  –  –  –  –    St. John's IceCaps  AHL  21  2  6  8  22  –  –  –  –  –  2015–2016  Winnipeg Jets  NHL  43  4  6  10  12  –  –  –  –  –   Manitoba Moose  AHL  18  3  5  8  16  –  –  –  –  – 2016–2017  Winnipeg Jets  NHL  57  10  9  19  20  –  –  –  –  – 2017–2018  Winnipeg Jets  NHL  79  12  17  29  22  13  2  0  2  2 2018–2019  Montreal Canadiens  NHL  57  13  10  23  14  –  –  –  –  – 2019–2020  Montreal Canadiens  NHL  58  16  14  30  28  10  3  2  5  10 2020–2021  Montreal Canadiens  NHL  41  7  7  14  10  21  5  3  8  10 2021–2022  Montreal Canadiens  NHL  60  6  8  14  14  –  –  –  –  –        MM  10  5  3  8  8  2022–2023  Montreal Canadiens  NHL  43   7   7   14   22  –  –  –  –  –        MM  8  2  1  3  4 2023–2024  Montreal Canadiens  NHL  66  17  8  25  34  –  –  –  –  –    Laval Rocket  AHL  8  6  3  9  4  –  –  –  –  –  2024–2025  Montreal Canadiens  NHL  81  11  18  29  16  5  0  2  2  2        4N  2  0  0  0  4 11 kautta  yhteensä  NHL  586  103  104  207  192  49  10  7  17  24 4 kautta  yhteensä  AHL  134  28  49  77  111  5  3  3  6  9 3 kautta  yhteensä  SM-liiga  149  55  45  100  120  24  5  7  12  24

 Lähteet 

 Viitteet 

Luokka:Suomalaiset jääkiekkoilijat
Luokka:Suomalaiset olympiamitalistit
Luokka:Jääkiekon maailmanmestarit
Luokka:Buffalo Sabresin varaamat pelaajat
Luokka:Vuonna 1993 syntyneet
Luokka:Elävät henkilöt
Luokka:Seulonnan keskeiset artikkelit